**Artiștii (cinstind pe Michelangelo)**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă legănam în visul ce nimeni nu-l mai știe,

E visul când în leagăn pluteam pe fericiri,

Visam că sunt alături de cei născuți să fie

Pe lume cercetașii de crâncene-amăgiri!

Ajută-mă tu Doamne să pot răpi azurul,

Și să-mi pictez un suflet ca cerul tău senin,

Izvoarele și marea să îmi inspire imnul,

Pe fulger pune-mi gândul la tine ca să vin.

Invață-mă că piatra e bună spre zidire,

În marmură dorm zeii și- a îngerilor șir

Tu pune geniu-n daltă ,să-i nasc spre nemurire

Căci pun iubire,Doamne în truda ce ți-o-nchin!

Ne ispitesc adâncuri ori fetele morgane,

Dar fără noi în lume e cerul cenușiu,

Nu știe cântul marea ce murmură-n izvoare,

Știința-i ca nisipul ,o marmură-n pustiu.

Mă legănam alături de unul ce nu știe,

Că viața nu-i o mare ce-azvârle fericiri,

Credea că are arca o pânză prea subțire,

Penel ,fluier sau daltă reda-ți-ne- n simțiri!